to trafikanter blev fredag aften anholdt, efter de stødte sammen på Hostrupvej i Hobro. En 32-årig mandlig bilist mente, at en 34-årig mandlig knallertkører var kørt ind i ham. Og det gjorde bilisten så vred, at han forsøgte at påkøre manden på knallert. Det oplyser vagtchef hos Nordjyllands Politi Åge Pedersen. Politiet blev tilkaldt og anholdt begge mænd. Manden på knallert var beruset og er derfor blevet sigtet for spirituskørsel. Bilisten er sigtet efter straffelovens paragraf 252, der siger "Med fængsel indtil otte år straffes den, der for vindings skyld, af grov kådhed eller på lignedene hensynsløs måde volder nærliggende fare for nogens liv eller førlighed.

Opsummering:
En bilist blev fredag så sur over at være blevet påkørt af en mand på knallert, at han forsøgte at køre knallerkøreren ned.